محرم کے روزے

محرم الحرام اسلامی قمری سال کا پہلا اور عظیم مہینہ ہے جسے اللہ کے نزدیک حرمت والا مہینہ قرار دیا گیا ہے۔ اس مہینے میں رمضان المبارک کے بعد روزے رکھنے کا ثواب سب سے زیادہ ہے اور خاص طور پر دسویں محرم یعنی یومِ عاشوراء کے روزے کی فضیلت بہت واضح ہے، کیونکہ رسول اللہ ﷺ نے خود اس دن روزہ رکھا اور فرمایا کہ اس کے روزے سے پچھلے سال کے گناہ معاف ہو جاتے ہیں۔ علاوہ ازیں محرم کے روزوں (جن میں نویں یا گیارہویں تاریخ کو بھی روزہ شامل کیا جا سکتا ہے)، کا اہتمام کرنا بھی مستحب ہے تاکہ یہودیوں کے ساتھ مشابہت سے بچا جا سکے۔ اسی طرح احادیث میں اس مہینے کے عام روزوں کو رمضان کے بعد سب سے افضل روزے قرار دیا گیا ہے، جس سے مسلمانوں کو نفلی عبادات میں اضافہ کرنے اور تقویٰ حاصل کرنے کی ترغیب ملتی ہے۔

 مزید فصیلتیں 
بعض روایات کے مطابق ماہ محرم میں ایک دن کا روزہ ایک ماہ کے روزوں کے برابر اجر رکھتا ہے۔ اس طرح ان روایات میں پچھلے سال کے گناہ معاف ہونے علاوہ ایک دن روزے کا ثواب بہ ذات خود ایک مہینے کے مساوی بتایا گیا ہے۔ واضح طور پر عاشوراء (10 محرم) کے دن روزہ رکھنا سنتِ مصطفیٰ ﷺ ہے اور یہ بھی بیان کیا گیا ہے کہ جو اسے رکھے تو اس کے ایک سال پہلے کے گناہ معاف ہو جاتے ہیں۔ مزید یہ کہ رسول ﷺ نے مسلمانوں کو حکم دیا کہ عاشوراء کے ساتھ نویں یا گیارہویں دن بھی روزہ رکھیں تاکہ یہودیوں کی مخالفت کی علامت ہو۔ اسی طرح اس دن گھر میں رزق کی فراخی اور دیگر نیک اعمال جیسے خاندان کے لیے اچھا کھانا پکا کر دینے اور سرمہ لگانے جیسے اعمال کے ثواب بھی ذکر کیے گئے ہیں۔

 پورے مہینے کے روزے 
بعض سلف صالحین پورے ماہِ محرم کے روزے رکھتے تھے۔ علامہ ابن رجب رحمہ اللہ "لطائف المعارف" (ص:119) میں لکھتے ہیں: "بعض سلف صالحین پورے حرمت والے مہینوں کے روزے رکھتے تھے، ان میں حضرت ابن عمر، حسن بصری اور ابو اسحاق سبیعی شامل ہیں۔ سفیان ثوری نے کہا: حرمت والے مہینوں میں روزے رکھنا مجھے بہت پسند ہے۔ ابن ماجہ نے ایک حدیث روایت کی ہے کہ حضرت اسامہ بن زید رضی اللہ عنہ حرمت والے مہینوں کے روزے رکھا کرتے تھے۔"

 حوالہ جات 

زمرہ:روزہ